Document ID: 32002R1820

A BIZOTTSÁG 1820/2002/EK RENDELETE
(2002. október 11.)
a 2019/93/EGK tanácsi rendeletnek az egyes mezőgazdasági termékekkel való ellátásra vonatkozó egyedi szabályozás tekintetében történő alkalmazása részletes szabályainak megállapításáról szóló 2958/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 442/2002/EK rendelettel[1] módosított, az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedések bevezetéséről szóló, 1993. július 19-i 2019/93/EGK tanácsi rendeletre[2] és különösen annak 3a. cikkére,
mivel:
(1) A 2019/93/EGK rendelet előírja, hogy az egyedi ellátási szabályozás alá eső termékeket nem szabad harmadik országokba továbbexportálni, illetve a Közösség többi részébe továbbszállítani. A rendelet azonban a feldolgozott termékekre vonatkozóan a Közösség többi részébe irányuló hagyományos kivitel vagy hagyományos szállítás esetében eltérő szabályozást állapít meg.
(2) A legutóbb az 1020/2002/EK rendelettel[3] módosított, a 2019/93/EGK tanácsi rendeletnek az egyes mezőgazdasági termékekkel való ellátásra vonatkozó egyedi szabályozás tekintetében történő alkalmazása részletes szabályainak megállapításáról szóló 2958/93/EGK bizottsági rendelet[4] 4. cikke megállapítja, hogy az egyedi ellátási szabályozás kedvezményében részesülő nyersanyagot tartalmazó, exportálható vagy a Közösség más részeibe szállítható feldolgozott termékek éves mennyiségi korlátait a Közösség határozza meg.
(3) Az említett mennyiségeket az e szabályozás hatálybalépését megelőzően, az 1991., 1992. és 1993. évek folyamán a Közösség más részeibe történt kivitelnek és szállításnak az illetékes hatóságok által megállapított átlaga alapján kell meghatározni.
(4) Ezeknek az éves mennyiségeknek a felvétele érdekében a 2958/93/EGK rendeletet megfelelően módosítani kell.
(5) Az e rendeletben előírt intézkedések összhangban vannak valamennyi érintett irányítóbizottság véleményével,
ELFOGADTA EZT A RENDELETET:
1. cikk
A 2958/93/EGK rendelet a következőképpen módosul:
1. A 4. cikk (1) bekezdésének helyébe a következő szöveg lép:
"(1) Az egyedi ellátási szabályozás kedvezményében részesülő nyersanyagot tartalmazó feldolgozott termékeknek a Közösség más részeibe irányuló hagyományos kivitele és hagyományos szállítása a III. mellékletben megállapított éves mennyiség keretein belül megengedett. Az illetékes hatóságok minden szükséges lépést megtesznek annak érdekében, hogy ezek a műveletek ne haladják meg a megállapított éves mennyiséget."
2. A rendelet III. mellékletként az e rendelet mellékletében szereplő szöveggel egészül ki.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. október 11-én.

Labels: 18
3
5
6